Държавен вестник, бр. 83, 2017 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  83
Чл. 21. Кандидатите заемат своите места до 
9,20 ч. Закъснелите кандидати могат да бъдат 
допуснати до изпит само ако до момента не 
са раздадени изпитните тестове.
Чл. 22. (1) В 9,30 ч. администраторите по 
чл. 16 прочитат указания за провеждане на 
изпита (приложение № 4).
(2) След прочитане на указанията по ал. 1 
администраторите раздават на всеки кандидат 
незапечатан плик, съдържащ екземпляр от 
теста, малък незапечатан плик с идентифи­
кационен фиш в него (приложение № 5) и 
карта за попълване на отговорите (приложе­
ние № 6), след което обявяват точния час на 
започване на изпита.
(3) Кандидатите попълват картата за по­
пълване на отговорите само със знак „х“, 
отбелязан със син или черен химикал в 
предназначените за целта полета. За всеки 
въпрос се отбелязва само един отговор. Не 
се допуска поставянето на знаци, различни 
от „х“, рисунки, лого, подписи и думи върху 
картата за попълване на отговорите.
Чл. 23. (1) По време на провеждането 
на изпита в залите се забранява влизането 
на външни лица освен лицата от изпитната 
комисия, администраторите, квесторите и 
директора на дирекция „Методология на 
контрола и вътрешен одит“.
(2) На кандидатите е забранено да влизат в 
разговор помежду си, да си предават бележки 
и да използват мобилни телефони или друга 
електронна техника.
(3) На кандидатите е забранено да изнасят 
тестове и други писмени материали от залата.
Чл. 24. По време на изпита кандидатите 
могат да напускат залата при необходимост, 
като се придружават от един от квестори­
те. Преди напускане на залата кандидатите 
предават изпитните си материали на админи­
страторите по чл. 16 и се подписват в списък 
към протокола по чл. 16, т. 1. По едно и също 
време не се допуска излизането на повече от 
един кандидат. При връщане в залата канди­
датите получават изпитните си материали и 
се подписват в протокола.
Чл. 25. (1) При опит за преписване или 
при нарушаване на изискванията по чл. 23, 
ал. 2 и 3 тестът се анулира. Решението за 
анулиране се взема от изпитната комисия 
и директора на дирекция „Методология на 
контрола и вътрешен одит“.
(2) Анулираните тестове се поставят в отде­
лен плик и се отбелязват в отделен протокол, 
като се посочват и причините за анулиране.
Чл. 26. (1) Администраторите отбелязват 
на видно място в залите точното време на 
започване и приключване на изпита. Времето, 
оставащо до предаването на теста, се записва 
на всеки час.
(2) Петнадесет минути преди края на изпита 
администраторите обявяват оставащото време.
Чл. 27. (1) След изтичане на определеното 
за попълване на теста време администраторите 
обявяват приключването на изпита. Всички 
кандидати задължително преустановяват ра­
ботата по теста.
(2) Кандидатите поставят и запечатват в 
плик пред администраторите всички изпитни 
материали – малък плик с идентификационен 
фиш, карта за попълване на отговорите и тест, 
предават го и се подписват в протокола по 
чл. 16, т. 1 (приложение № 3).
(3) В случай че кандидатът приключи пре­
ди изтичане на регламентираното време, той 
напуска залата, след като предаде изпитните 
материали по реда на ал. 2.
Чл. 28. (1) Администраторите по чл. 16 све­
ряват броя на предадените пликове с изпитни 
материали с броя на явилите се кандидати, 
отбелязани в протокола по чл. 16, т. 1 (при­
ложение № 3).
(2) Администраторите предават пликовете 
и протоколите по чл. 16, т. 1 на председателя 
на изпитната комисия веднага след приключ­
ване на изпита.
Чл. 29. (1) Председателят на изпитната 
комисия и директорът на дирекция „Методо­
логия на контрола и вътрешен одит“ осигуря­
ват съхранението на пликовете с изпитните 
материали и протоколите след провеждане на 
изпита в сейф или помещение при спазване 
на изискванията за неразгласяване на инфор­
мацията и опазване на тестовете.
(2) Всички материали от проведения изпит 
се съхраняват в дирекция „Методология на 
контрола и вътрешен одит“ до следващата 
изпитна сесия.
Г л а в а  п е т а
ПРОВЕЖДАНЕ НА ИЗПИТ В ЕЛЕКТРО­
НЕН ВАРИАНТ
Чл. 30. Администраторите по чл. 16 и квес­
торите са длъжни да се явят в деня на изпита 
най-късно до 8,00 ч., а администраторите по 
чл. 17 са длъжни да се явят до 7,30 ч.
Чл. 31. Влизането на кандидатите в залите 
започва в 8,30 ч. след проверка на тяхната 
самоличност и сверяване с данните от про­
токола по чл. 16, т. 1 (приложение № 3).
Чл. 32. Изпитът се провежда на персо­
нални компютри в специално обособени за 
целта зали.
Чл. 33. Кандидатите заемат своите места до 
9,10 ч. Закъснелите кандидати могат да бъдат 
допуснати до изпит само ако администрато­
рите по чл. 16 не са прочели указанията за 
начина на провеждане на изпита.
Чл. 34. (1) В 9,10 ч. администраторите по 
чл. 17 запознават кандидатите с начина на 
работа с информационната система.
(2) В 9,20 ч. администраторите по чл. 16 
прочитат указанията за провеждането на 
изпита (приложение № 8).